NaiveNeuron/SloPal huggingface dataset:
P. Paška, predseda NR SR: (2009-02-17):
(Hlasovanie.) 138 prítomných, 61 za, 5 proti, 68 sa zdržalo, 4 nehlasovali. Ani tento návrh sme neschválili.
Laššáková, Jana, podpredsedníčka NR SR (2012-05-03):
Pán poslanec Blaha s faktickou poznámkou.
Kozelová, Monika, poslankyňa NR SR (2021-11-24):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor NR SR pre kultúru a médiá. Odporúčam, aby výbory predmetný návrh zákona prerokovali do 28. januára 2022 a v gestorskom výbore do 31. januára 2022. Vážený pán predsedajúci, ďakujem, skončila som, prosím, otvorte rozpravu.
Hrnčiar, Andrej, podpredseda NR SR (2017-09-12):
Jedna faktická poznámka na vystúpenie pána poslanca, pani poslankyňa Zemanová.
Fico, Robert, poslanec NR SR (2020-04-20):
Pán podpredseda, iba otázka, budeme hlasovať spoločne o tých prvých čítaniach? Spoločne.
Zmajkovičová, Renáta, podpredsedníčka NR SR (2012-09-13):
Pán poslanec Simon.
Laurenčík, Milan, podpredseda NR SR (2022-06-15):
Ďakujem, pán poslanec. Prosím, zaujmite miesto pre spravodajcu. Ja teraz otváram rozpravu, do ktorej som dostal písomnú prihlášku. Písomne sa prihlásil pán poslanec Tomáš Lehotský. Nech sa páči, máte slovo. (Krátka pauza. Rečník mimo mikrofónu komunikuje s navrhovateľom.)
Figeľ, Ján, podpredseda NR SR (2015-03-13):
Nech sa páči, s reakciou Pavol Zajac.
P. Paška, predseda NR SR: (2010-02-02):
(Hlasovanie.) 139 prítomných, 114 bolo za, 24 sa zdržalo, 1 nehlasoval. Návrh zákona sme postúpili do druhého čítania. Ďalej.
Pellegrini, Peter, predseda NR SR (2015-02-03):
Pán poslanec Jurzyca.
V. Švidroň, poslanec: (2008-07-02):
V súlade s § 83 ods. 1 rokovacieho poriadku budeme najprv hlasovať o podanom procedurálnom návrhu poslanca Fronca vrátiť návrh zákona na dopracovanie navrhovateľovi.
Sulík, Richard, predseda NR SR (2011-03-23):
Ďakujem. Dávam slovo spravodajcovi, ktorého určil navrhnutý gestorský výbor, pánovi poslancovi Jurčíkovi, nech sa páči.
Osuský, Peter, poslanec NR SR (2016-09-14):
Pán predsedajúci, ďakujem, ja som nevedel, ako to bude technicky zorganizované, preto som sa prihlásil ako prvý v prípade, že by vlastne bola jedinou predkladateľkou Veronika.
K. Sárközy, poslankyňa: (2003-05-21):
Boli sme všetci svedkami toho, ako prebiehala príprava novely Zákonníka práce. Boli sme svedkami všetci toho, koľko dní bol štrajk jednak hlavne pred budovou ministerstva práce a sociálnych vecí. Ten Zákonník práce, ktorý dnes vláda predkladá a o ktorom budeme hlasovať, je kompromisom všetkých zainteresovaných a dohodla sa na tom aj tripartita. V tomto duchu by som chcela privítať výslednú podobu Zákonníka práce, ktorý je v mnohých oblastiach oveľa eurokonformnejší ako jeho predchádzajúce znenie. Okrem iného umožňuje zvýšiť zamestnanosť, zvyšuje flexibilitu pracovnoprávnych vzťahov, zrovnoprávňuje postavenie zamestnancov a zamestnávateľov v prípade porušenia práv vyplývajúcich z pracovnoprávnych vzťahov. Vypúšťa často kritizované ustanovenie o možnosti uzatvárať pracovnoprávny vzťah medzi manželmi, uvoľní opakovane uzatváranie pracovnoprávneho pomeru na určitý čas pre širší okruh zamestnancov. Umožňuje pružnejšie rozvrhnúť pracovný čas podľa podmienok a potrieb zamestnávateľa a upravuje kolektívne pracovnoprávne vzťahy, hlavne kompetencie odborovej organizácie a zamestnaneckej rady. S potešením môžem konštatovať, že táto novela Zákonníka práce je plne porovnateľná s podobnými zákonmi v krajinách Európskej únie. Čo sa týka práv a povinností zamestnancov a zamestnávateľov, s maximálnym týždenným pracovným časom, čo je 58 hodín, tu je vyšší ako v krajinách Európskej únie, sa zamestnancom umožňuje zarábať viac, čo je pri súčasných výškach platov v mnohých regiónoch, myslím si, nie nepodstatný argument. Pri pohľade na posledné čísla Národného úradu práce môžeme vidieť pokles nezamestnanosti na 15,44 %, čo už dáva dôvod na mierny optimizmus. Treba však pokračovať v začatej práci v tejto oblasti a to predovšetkým kvalitnými zákonnými úpravami, medzi ktoré, pevne verím, že patrí aj táto novela Zákonníka práce. Ďakujem pekne. Z. Martináková, podpredsedníčka NR SR: Faktické poznámky, páni poslanci? Pán poslanec Fico.
Číž, Miroslav, poslanec NR SR (2018-10-23):
Ďakujem za slovo, vážená pani predsedajúca. Kolegyne, kolegovia, samozrejme, člen nášho klubu má vždy dilemu, či vystúpiť v tejto rozprave, pretože toto je proste šou opozície, a vstúpiť do tej diskusie znamená... (reakcie z pléna), znamená častokrát veľmi vážne ohrozenie psychiky, pretože napriek tomu, že mnohí ľudia na prvý pohľad vyzerajú ako úplne slušní, bežní, takí istí ako my, tak to, čo (smiech v sále) tu predvádzajú, je dramaticky zložitejšie. Žijeme vo veľmi... (Ruch v sále, prerušenie vystúpenia rečníkom a obrátenie sa k predsedajúcej, zaznievanie gongu a prerušenie vystúpenia predsedajúcou.)
Mikuš, Jozef, poslanec NR SR (2015-06-16):
Ďakujem pekne, pán predseda. Prosím, dajte hlasovať o tom, aby sa Národná rada uzniesla podľa § 73 ods. 3 písm. c), že prerokuje uvedený návrh zákona v druhom čítaní.
Bugár, Béla, podpredseda NR SR (2010-11-03):
Pán poslanec Maďarič, nech sa páči, môžte reagovať na faktické poznámky.
Sulík, Richard, predseda NR SR (2011-07-01):
Ďakujem. Poprosím predsedu výboru pre financie a rozpočet Jozef Kollára, aby informoval Národnú radu o výsledku prerokovania materiálu do výboru.
Kollár, Boris, predseda NR SR (2022-11-08):
Je, prosím, všeobecný súhlas? (Súhlasná reakcia pléna.) Áno, ďakujem pekne, uvedené sme schválili. Pani poslankyňa Marcinková.
Somogyi, Szilárd, poslanec NR SR (2011-02-09):
Ďakujem, pán predsedajúci. Pán kolega Viskupič, som trocha prekvapený, že ste prekvapený z toho, ako ste to vy nazvali, že sa približujeme k nejakej kríze. Vy ste avizovali pozmeňujúci návrh, ktorý už aj máme pred sebou a mohli by ste mi povedať, že čo bol ten moment, ktorý zmenil váš postoj k pôvodne navrhnutému, navrhnutej verzii, len nakoľko v prvom čítaní ste za hlasovali alebo podporili ste túto variantu. Čo bol ten moment, ktorý zmenil váš postoj? Tá druhá otázka je tá, čo teraz dnes ako každý rečník si spomeniem, že je to akási odveta alebo reakcia za zákon Maďarskej republiky alebo maďarského parlamentu, že či vás nenapadlo, alebo prečo vás nenapadlo, že to podrobné skrotenie alebo kritiku tohto zákona by ste mali iniciovať možnože aj inými spôsobmi, či už nejakými hospodárskymi sankciami, ale nie s tým, že zaťahujeme do toho občanov našej republiky. Ďakujem vám.
Sulík, Richard, predseda NR SR (2011-05-17):
Pán poslanec Jurčík, prosím, aby ste ako spoločný spravodajca informovali Národnú radu o výsledku rokovania výborov. Nech sa páči.
Danko, Andrej, predseda NR SR (2018-01-30):
Ďakujem. Pán poslanec Raši.
Schlosár, Rastislav, poslanec NR SR (2020-12-09):
O akom, pán poslanec Dostál, o akom ústavnom rámci predlžovania núdzového stavu, ktorý ste urobili, vy tu hovoríte, o akom o akom? Lebo vy už dávno ste mimo absolútne akéhokoľvek ústavného rámca, pretože si položme otázku, predĺžili ste, predĺžili ste fakticky núdzový stav o 45 dní? Predĺžili. Sami ste to priznali v rozprave, predĺžili ste to fakticky o 45 dní. Je niekde v zákone o... v ústavnom zákone o bezpečnosti štátu napísané, že možno predlžovať núdzový stav? No nie je to tam napísané. Napriek tomu ste to urobili. Keby to zákonodarca chápal tak, ako to chápete vy, ako vykladáte úplne nelogicky, úplne, úplne protiprávne, tak potom by aj urobil to isté, čo urobil pri výnimočnom stave, kde priamo explicitne do zákona dal tú frázu, tú vetu o tom, že výnimočný stav možno predĺžiť. Prečo to potom nedal aj do núdzového stavu, že možno núdzový stav predĺžiť, keby to chápal tak, ako to chápete vy? Jednoducho toto naozaj čisté obchádzanie zákona, to vidí každý, tak prestaňte z nás, opakujem, prestaňte z nás robiť hlupákov.
Novotný, Viliam, poslanec NR SR (2012-10-18):
Ďakujem pekne. Ja nie som odborník na túto problematiku, ale upútalo ma to, čo povedal pán poslanec Krajcer o tom, že znovuzavedenie koncesionárskych poplatkov nebolo vo volebnom programe strany SMER. Keby len znovuzavedenie koncesionárskych poplatkov nebolo vo volebnom programe strany SMER, tak by som povedal ups. Ale tam nebolo ani vytvorenie jednej zdravotnej poisťovne a nebolo ani zníženie odvodov do 2. piliera dôchodkového sporenia. Dokonca tesne pred voľbami predseda vlády povedal, že to zníženie odvodov nie je témou dňa, že to sa určite nestane, však jeho mediálne výroky sa tu veľmi často citovali v letných mesiacoch, týždňoch letného mesiaca august. Pán poslanec Krajcer to nazval podvodom na voličoch. Je nebudem používať takéto tvrdé slová ale je to každopádne nefér, to si trúfam povedať. Keď ma niektorí z veľkých fanúšikov strany SMER náhodou doma v písomnej forme volebný program, odporúčam mu ho roztrhať a vyhodiť, pretože je vlastne úplne nepoužiteľný. To, čo SMER sľuboval pred voľbami, hneď po parlamentných voľbách už neplatilo. Teraz už ide podľa iného zatiaľ tajomného programu, z ktorého určite nebudú chýbať ďalšie prekvapenia, o ktorých budeme rokovať v Národnej rade. Takže čo sa týka volebného programu strany SMER, ukončím to takou vtipnou vetou: Kto tomu náhodou uveril, tak nech sa drží hesla: „Sľuby sa sľubujú, blázni sa radujú.“ Ďakujem pekne.
T. Cabaj, podpredseda NR SR: (2009-06-17):
S faktickou poznámkou sa nehlási nikto. Pani poslankyňa Kramplová bola jediná prihlásená do rozpravy. Vyhlasujem všeobecnú rozpravu za skončenú. Pán minister, chcete sa vyjadriť v záverečnom slove? Nech sa páči.
Laurenčík, Milan, podpredseda NR SR (2022-06-28):
V zmysle § 27 ods. 8 zákona o rokovacom poriadku požiadal o možnosť vystúpiť v rozprave pán navrhovateľ. Nech sa páči, máte slovo.
Kuffa, Štefan, poslanec NR SR (2013-02-12):
Ja len krátko, ak dovolíte. Nechcem komentovať obsah, ale skôr formu. V zmysle rokovacieho poriadku § 27 ods. 7: „Rečník hovorí spravidla vo voľnom prednese, pri ktorom môže použiť poznámky.“ Viackrát tu odznievali už audiovizuálne záznamy. Ja neviem, ja si myslím, že je to v rozpore s naším rokovacím poriadkom. Ak chceme tu premietať filmy, púšťať zvukové záznamy, prosím, môžeme to robiť, ale treba sa dohodnúť na zmene rokovacieho poriadku. Podľa mňa to nie je v súlade s rokovacím poriadkom. Myslím si, že treba v takých prípadoch, aby predsedajúci zasiahol do toho. Ďakujem veľmi pekne.
Š. Zelník, poslanec: (2002-05-14):
J. Migaš, predseda NR SR: Pán poslanec Benkovský. M. Benkovský, poslanec: Ďakujem za slovo, pán predseda. Navrhujem, aby sme samostatne hlasovali o zaradení do programu 60. schôdze Národnej rady Slovenskej republiky o všetkých poslaneckých návrhoch zákonov predložených do prvého čítania, t. j. o bodoch 100 až 157. Moje zdôvodnenie vychádza z toho, že v prípade samostatného hlasovania sa predpokladá nezaradenie viacerých nepodstatných poslaneckých návrhov, ktoré zavádzajú do legislatívneho procesu len chaos a novelizujú novely noviel. Preto odporúčam a myslím si, že takýmto spôsobom aj pri dĺžke hlasovania dnešný deň by sme výrazne zracionalizovali prácu 60. schôdze Národnej rady. J. Migaš, predseda NR SR: Pán poslanec Weiss. P. Weiss, poslanec: Ďakujem, pán predseda. Navrhujem, aby sme za bod 69 predradili bod č. 158, to znamená poslanecký návrh ústavného zákona o ochrane verejného záujmu pri výkone funkcie verejného činiteľa. Tento návrh odôvodňujem tým, aby sa nestalo ako minulú schôdzu, že napokon sa tento mimoriadne dôležitý zákon nedostane na program, že ho nestihneme prerokovať. Na tento ústavný zákon čaká nielen verejnosť. Je potrebné, aby sa prijal aj kvôli nám samým politikom, pretože bez prijatia tohto zákona stále budú vo verejnosti pretrvávať podozrenia, že vstupujeme do politiky kvôli tomu, aby sme sa nejakým nekalým spôsobom obohatili. A jediná cesta, ako toto podozrenie vyvrátiť, je rýchlo schváliť tento ústavný zákon. J. Migaš, predseda NR SR: Ďalej – pán poslanec Bárdos.
Paška, Pavol, predseda NR SR (2013-02-06):
Faktické poznámky pán poslanec Mičovský, Fecko, Novotný. Končím možnosť sa prihlásiť. Pán poslanec Mičovský.
Nemec, Richard, poslanec NR SR (2022-12-07):
Ďakujem, pán predsedajúci. Juraj, ja ti chcem poďakovať za to, že si tu bol aj včera, aj dnes a bojuješ za naozaj právny štát a je to tam na tej strane, kde nesedia tam tí páni, ktorí nemajú ani chrbtovú kosť si sem sadnúť. Ich nepriateľ je strach, strach pred tým, že by náhodou to všetko mohlo dopadnúť pre nich veľmi zle, tak sa ponáhľajú a bojujú zo všetkých možných pozícií na to, aby to tu zvrátili. Inak dúfajme, že, ja držím palce špeciálnej prokuratúre a pánovi Lipšicovi, že bojuje aj s nami, aj za nás a všetko sa to obráti. To, že budú tu naozaj potrestaní tí, čo tu majú potrestať, a aj si to spomenul, tí, čo tu rozkrádali tento štát. Ďakujem.
Záhumenský, Marian, poslanec NR SR (2011-03-24):
Ďakujem pekne, pán predsedajúci. Pokiaľ viem, sa prihlasovalo aj písomne do rozpravy. A bol tam prihlásený aj pán poslanec Chren, ak som si dobre všimol.
Blanár, Juraj, podpredseda NR SR (2022-11-30):
Ale mali ste ho zdôvodniť, aby ste potom mohli ho čítať. (Reakcie z pléna.) Pani poslankyňa.
Chren, Martin, poslanec NR SR (2012-10-26):
Ďakujem veľmi pekne. Budem naozaj len veľmi stručný. Podporujem tento návrh zákona. Kolega, predrečník Martin Poliačik jednoznačne veľmi stručne zdôvodnil to, čo predkladateľ prezentoval trošku obsiahlejšie. Možno by som len dodal, takéto ustanovenie, ako je navrhované, je súčasťou nášho projektu Singapúr, ktorý je živým dokumentom, pretože je veľmi dôležité aj pre rozvoj podnikateľského prostredia na Slovensku. Práve v oblasti internetu, internetových start-upov je licencia Creative Commons tým, čo napriek tomu, že umožňuje bezodplatne poskytovať svoj produkt, zároveň je aj takým základným kameňom mnohých, inak založených biznis modelov pri využívaní napríklad softvérových práv. Ďakujem veľmi pekne.
Kozelová, Monika, poslankyňa NR SR (2021-07-02):
Pán predsedajúci, keďže sme hlasovali o podanom pozmeňujúcom návrhu, dajte hlasovať o tom, že návrh zákona prerokujeme v treťom čítaní ihneď.
M. Dzurinda, predseda vlády SR: (2004-01-22):
Vážený pán podpredseda Národnej rady, pani poslankyne, páni poslanci, namiesto neprítomného pána ministra Chmela bude odpovedať pán minister Fronc, namiesto pána ministra Prokopoviča pán vicepremiér Rusko a neprítomný ešte bude pán vicepremiér Csáky, ale ten otázku nemá.
M. Číž, podpredseda NR SR: (2007-02-08):
Teraz prosím určeného spoločného spravodajcu z výboru pre hospodársku politiku pána Pelegriniho, aby podal spravodajskú správu.
Kotleba, Marian, poslanec NR SR (2018-05-28):
Natálka, ďakujem ti za toto ďalšie veľmi také jemné a pekné vystúpenie v tejto rozprave o našom návrhu. Podľa mňa bolo veľmi, veľmi dobré, že si to celé prečítala o tom Nathansonovi, že bolo z toho cítiť ten príbeh, ako sa to dnes tak moderne rozpráva, že príbeh tej zmeny toho uvedomenia si, že čo som robil predtým, čomu som dával svoju energiu, čo som podporoval a po tom obrovskom šoku, ktorý verím, že musel zažiť, to také jak obrátenie, keď to tak poviem, a že vlastne si vedel priznať, že celé tie roky žil v totálnom blude, v omyle, v klamstve, ktoré teda zapríčinilo tisíce a tisíce mŕtvych malých nevinných detí. A máme to tu aj na Slovensku. Však celkom nedávno, celkom nedávno prezident Kiska povedal, že iba hlupák nemení svoje postoje alebo tak nejako to povedal podobne, keď sa ho pýtali, že teda či bude kandidovať do politiky a tak, či ostáva, či neostáva. A vlastne my teraz môžme úplne analogicky použiť aj vzhľadom na to, čo ty si všetko teraz odprezentovala, analogicky môžme použiť to pravidlo aj na otázku týchto potratov a ochrany života nenarodených detí, že aj tí, ktorí možno do dnešného, do včerajšieho alebo do zajtrajšieho dňa boli presvedčení za to, že teda potrat je vymoženosť a je to niečo úžasné a musia za to bojovať, tak možnože v niektorých, možnože vo viacerých, možnože v mnohých z nich sa ozve po tomto všetkom nejaký hlas, ktorý povie, musím to v sebe zmeniť, lebo naozaj to nie je správne a tá druhá strana, ktorá je za život, má pravdu. Takže, Natália, ďakujem.
Pročko, Jozef, poslanec NR SR (2021-11-04):
Realitná... (Reakcia poslanca Filipa Kuffu.) Realitná maklérka venujúca sa aj predaju lesných pozemkov pod Tatrami sa k uvedenej cene schuti zasmiala. (Reakcia poslanca Filipa Kuffu.) To vtip... Môžte ho dať z tadiaľto preč? Mám na to právo, pán Blanár! Vyrušuje ma tu, ale naozaj dodržujte aj vy, pán Blanár, dodržujte zasadací poriadok!
Pellegrini, Peter, predseda NR SR (2015-01-30):
S faktickými poznámkami na vaše vystúpenie pán poslanec, len pán poslanec Brocka. Končím možnosť prihlásiť sa s faktickými. Pán Brocka, nech sa páči, máte slovo.
Müllerová, Emília, poslankyňa NR SR (2012-07-25):
Pán predseda, dajte, prosím, hlasovať o zákone ako o celku s prijatými pozmeňujúcimi a doplňujúcimi návrhmi s odporúčaním gestorského výboru... (Prerušenie vystúpenia predsedajúcim.)
Šeliga, Juraj, podpredseda NR SR (2020-12-03):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny 24 otázok na členov vlády. Overovatelia schôdze vyžrebovali ich poradie. Na predsedu vlády nebola adresovaná ani jedna otázka. Upozorňujem, že na otázky poslancov, ktorí nie sú prítomní v sále, sa nebude odpovedať. Panie poslankyne a páni poslanci, predseda vlády Igor Matovič sa písomne z rokovania o tomto bode ospravedlnil a svojím zastupovaním poveril podpredsedu vlády a ministra financií Eduarda Hegera, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda, máte slovo.
Viskupič, Jozef, poslanec NR SR (2013-06-25):
Ďakujem všetkým trom pánom poslancom za poznámky. Áno, Maňo, to presne som myslel, alebo pán teda poslanec Huba, s tým, že je ešte možnosť dostať tento filozoficky pomiešaný návrh zákona, ktorý spája niekoľko problémov a niekoľko rovín, väčšinou tuná v parlamente o každej z nich býva dvojdňová debata. A tuná ich máme tri. A tým pádom je aj veľmi ťažké sa s niektorými, ktoré by aj stáli za podporu, stotožniť na úkor iných. Neakceptovateľná vec ohľadom kriminalizácie zdravotníkov je vec, ktorá mne bráni podporiť návrh tejto novely Trestného zákona ako celok. A k Martinovi Poliačikovi. Áno, presne tak to je. Chýbalo mi tu v mnohom, že represia dokáže sama osebe zničiť mnohé ľudské životy a nezáleží na tom, akým spôsobom sa človek dostal na šikmú plochu. A preto tú debatu ja ani nevidím v rovine čisto drog. Ale sú rôzne okolnosti a druhá šanca je dôležitá. A preto tvrdé mechanizmy, ktoré musí vždy represívny aparát používať, nie sú vhodné, ak nevieme presne rozlíšiť medzi malým dílerom a dílerom alebo užívateľom drog. Ak to nevieme a Trestný zákon v tomto nemá presne jasno, respektíve to bolo zložité, tak opakovane robí z niekoho dílera. Ak to... (Prerušenie vystúpenia časomerom.)
Šeliga, Juraj, podpredseda NR SR (2020-07-10):
Nabudúce poprosím pána navrhovateľa, keď sa chce zdvihnúť z miesta, je vás tam podpísaných skoro 50, navrhovateľ tu má sedieť, tak ako tu má sedieť spravodajca, lebo potom musím prerušiť schôdzu Národnej rady. Nech sa páči, pani poslankyňa Pleštinská.
Laššáková, Jana, podpredsedníčka NR SR (2012-05-16):
Pán poslanec Brixi.
Gabániová, Darina, poslankyňa NR SR (2015-02-10):
Nechcem hodnotiť vystúpenie pána Šebeja, ani jeho teda dojmy z materiálu – zameranie zahraničnej politiky, ale, pretože by som musela povedať, že vidno, že, skrátka, videnie jedinca je subjektívne, je to subjektívne vnímanie čohokoľvek, aj vnímanie dejín, aj reality, a je to jeho slobodné rozhodnutie, ako a ako bude vystupovať, ako nakoniec každý bude žiť. Len som chcela povedať, oprieť sa o jeden historický prameň a povedať, že historik, ktorý sa venoval stredoveku, povedal: „Slovensko od počiatku 8. storočia je plne v politickom a kultúrnom zajatí európskeho Západu, a preto, čo ako bola úspešná misia oboch solúnskych bratov, nemohla obrátiť orientáciu nášho kultúrneho vývoja. Žili sme na rozhraní delenej Európy a život nás pritlačil k franskej veľmoci a k Rímu." Tak aby bolo každému jasné, Slovensko vždy bude súčasťou západnej Európy, ale hovorím Európy, a teda Európa má teda aj východ, a preto by mala byť celistvá. A o to by nám malo ísť. Aj o to, aby bol mier. (Potlesk.)
D. Jarjabek, poslanec: (2006-12-08):
Ja sa bojím pri niektorých demagogických vystúpeniach práve tých najväčších zástancov kultúry, ktorý si dneska obliekli inofarebné šaty, že v prípade, žeby sme napríklad do tej kultúry naliali 2 mld. korún, oni by boli prví, ktorí by vykrikovali v parlamente, že tie peniaze ideme prejesť. Toho sa najviac bojím. A potom nehnevajte sa, keďže vy ste hovorili, že za 8 rokov ste už všetko zrekonštruovali, no, tak vlastne my nemáme čo rekonštruovať, keď žneme, tak ako to je, dohodnite sa. (Potlesk.) Z hľadiska toho, čo hovoril pán predseda Minárik ohľadom Národného divadla, áno, pozemky boli odovzdané hlavnému mestu, tak to treba chápať, odovzdané hlavnému mestu, neviem, čo za to hlavné mesto dalo Národnému divadlo. To sa treba spýtať vtedajšieho ministra kultúry Milana Kňažka, no a ja to hovorím len z toho dôvodu, že si myslím, že keby tie pozemky do dnešného dňa malo Národné divadlo, mohlo by s nimi istým spôsobom aj vykryť nejaké  financie, ktoré v tejto chvíli v tom rozpočte ministerstva kultúry naozaj chýbajú. Ďakujem za pozornosť. (Potlesk.)
T. Cabaj, poslanec: (2008-12-09):
Národná rada Slovenskej republiky po prerokovaní uvedeného návrhu skupiny poslancov Národnej rady Slovenskej republiky podľa čl. 88 ods. 1 a 2 Ústavy Slovenskej republiky vyslovuje nedôveru členovi vlády Slovenskej republiky Marianovi Januškovi, poverenému riadením Ministerstva výstavby a regionálneho rozvoja Slovenskej republiky.
Jurzyca, Eugen, poslanec NR SR (2018-05-25):
Ďakujem pekne. Jožo Mihál, vnímam to ako vylepšenie, ale ako vylepšenie problémového návrhu. Pretože k čomu my vlastne chceme motivovať tou nižšou daňou a nižšími odvodmi? Ak by sme chceli motivovať zamestnávateľov, aby vyplácali vyššie čisté mzdy, no tak plošne znížme dane a odvody a dosiahneme to. Nie, nie v spojení s takýmito nákladnými byrokratickými bariérami. Dobre si vypichol, že ten návrh, ten základný, nie ten váš, ten základný hovorí, že treba splniť podmienku pracovať pre podnik, pre zamestnávateľa dva, resp. štyri roky. Toto je úplne najdôležitejšia motivácia, ktorú ten základný návrh prináša, a síce, že človek, ktorý sa rozhodne racionálne odísť za lepšou prácou po dvoch alebo po štyroch rokoch, tak bude troška blokovaný týmto zvýhodnením, daňovým a odvodovým, aby neodchádzal za lepšou prácou. Slobodne by sa rozhodol odísť za lepšou prácou. A keďže štát robí tento krok v tom základnom zákone, tak ho bude demotivovať. Ale inak k tomu vášmu návrhu, áno, je to vylepšenie. Považujem to za vylepšenie.
Gál, Gábor, minister spravodlivosti SR (2019-06-20):
Ďakujem za otázku. Ďakujem za slovo, pani podpredsedníčka. Vážený pán poslanec, pýtate sa na to, že ako postupuje v napĺňaní uznesenia Národnej rady Slovenskej republiky k tzv. Istanbulskému dohovoru vláda. Ja som predstaviteľ vlády, ale zodpovedám za svoj rezort, čiže my to máme tak rozdelené, že my sme boli ako ministerstvo spravodlivosti zodpovedné za aplikáciu toho dohovoru, jednotlivých častí. Čo sčasti sme naplnili už inými priamymi, nepriamymi legislatívnymi zmenami. Lenže my tam toho tak málo nemáme, alebo tak veľa nám nezostalo, čo by sme ešte museli. Samozrejme, sú tam pojmologické problémy, ktoré my nezavádzame a nechceme zavádzať, niektoré politické subjekty s tým majú vážny problém. Ale viem vám odpovedať v mene rezortu, že my rešpektujeme, o čo požiadala vládu Národná rada, aby sa nepokračovalo v procese smerujúcom k ratifikácii dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou a aby sme vykonali všetky úkony súvisiace s oznámením Rade Európy, že Slovenská republika sa nehodlá stať zmluvnou stranou dohovoru. No ale jedna vec tu aj ušla. Aj ministerstvo spravodlivosti, aj ministerstvo zahraničných vecí a európskych záležitostí jednoznačne hovorí, že toto je prezidentská zmluva. Čiže ingerenciu v tomto má prezident. Nie samotné ministerstvá, samotná vláda. Ale na druhej strane aj pán, už teraz exprezident, Kiska, keď som bol uňho na predstavení pred mojím vymenovaním, ma požiadal, aby sme v ratifikácii nepokračovali. Hovorím, že my sme už ten proces, ktorý sme, lebo zas ten dohovor, ktorý hovorí, že, o predchádzaní násiliu na ženách a domácemu násiliu, to musíme, to chceme, to chcete aj vy, aj my. Sme kresťania, takže je to absolútne v súlade s našou vierou. To sme spravili. Ďalej sme nešli, ani sme neplánovali ísť, či sa Národná rada na tom uzniesla, alebo nie. Dobre, ak rešpektujeme, ale možno už na ďalšom postupe je výslovne kompetenčne podľa ústavy zainteresovaná už nová prezidentka, nie samotné ministerstvo alebo vláda. Ďakujem.
Hort, Milan, podpredseda NR SR (2010-12-09):
Pani poslankyňa Blahová, nech sa páči.
Bugár, Béla, podpredseda NR SR (2018-10-16):
Pán poslanec Simon, môžete reagovať na faktické poznámky.
Lehotský, Tomáš, poslanec NR SR (2022-12-07):
Ďakujem veľmi pekne. Pán Svrček, hovorili ste veľmi veľa o zastupiteľskej demokracii, ale teda neviem, či si to náhodou nemýlite, lebo teda zastupiteľská demokracia sa práve vyznačuje tým, že si občania v priamych voľbách zvolia svojich zástupcov, ktorí potom prijímajú rozhodnutia, ktoré od nich títo voliči na základe programu, na základe toho, ako poznajú týchto volených zástupcov očakávajú, že budú prijímať. Zastupiteľská demokracia nie je o tom, že sa priamo ľudia vyjadrujú k rôznych politickým rozhodnutiam alebo ekonomickým rozhodnutiam, alebo akýmkoľvek. Čiže o tom je zastupiteľská demokracia a referendum je priamou formou priamej demokracie. Možno treba pre ten kontext sa pozrieť aj na to, že prečo vlastne vzniká tento návrh. Domnievam sa, že tento návrh vzniká pod tlakom skutočnosti, teda že jedna politická strana, konkrétne SMER, tlačí na to, aby boli čím skôr voľby, pretože zrejme sa obávajú o to, že niektoré z veľkých káuz sa podarí vyriešiť. To znamená, že práve od nich prichádza k veľkému tlaku k vyhláseniu referendu o predčasných voľbách a tak ďalej. A v tejto atmosfére vzniká a prichádza tento návrh zákona asi preto, že teda SME RODINA chce takisto, vzhľadom na to, že vidí, že podpora toho, tých, toho referenda je vysoká, tak chce nastúpiť na tento vlak. Ale aj toto ukazuje na to, že aká zlá cesta to je. Pretože ani v jednom z tých, tých vašich vystúpení, pán Svrček, ste neadresovali podľa mňa tie základné problémy, a to je, že nejaká forma permanentnej kampane po voľbách, ktorá nastane. A potom, samozrejme, to štvorročné obdobie má svoje zákonitosti a je dôvod, prečo je štvorročné na prijímanie ťažkých rozhodnu... (Prerušenie vystúpenia časomerom.)
Šipoš, Michal, poslanec NR SR (2024-04-16):
Ďakujem pekne. Ja navrhujem, aby bol do návrhu programu 12. schôdze Národnej rady Slovenskej republiky doplnený nový bod, ktorým je návrh na prijatie uznesenia Národnej rady Slovenskej republiky k dopravnej nehode podpredsedu Národnej rady Slovenskej republiky Andreja Danka. Odôvodnenie: Minister vnútra Slovenskej republiky Matúš Šutaj Eštok niekoľko dní po dopravnej nehode Andreja Danka verejne deklaroval, že zverejní kamerový záznam z dopravnej nehody Andreja Danka, aby vyvrátil akékoľvek podozrenie, že ktokoľvek vykonával akúkoľvek nadprácu v prospech predsedu SNS. Kamerové záznamy z dopravných nehôd sú bežne zverejnené do niekoľkých hodín až dní po nehode. Schválením tohto uznesenia Národná rada Slovenskej republiky vyzve ministra vnútra Slovenskej republiky, aby zverejnil príslušný kamerový záznam a vylúčil podozrenia z nerovnakého zaobchádzania pri riešení dopravnej nehody spôsobenej ústavnými činiteľmi a bežnými občanmi.
Zs. Simon, minister pôdohospodárstva SR: (2005-03-16):
To sú hlavné okruhy otázok, ktoré, verím, že vážené pani poslankyne a páni poslanci dôverne poznajú, takže dúfam, že podporíte tento návrh zákona. Ďakujem pekne.
Blanár, Juraj, podpredseda NR SR (2021-03-30):
Ďakujem, pani spravodajkyňa. Prerušujem rokovanie o tomto bode. Chcem som ešte ale spýtať, pani spravodajkyňa, zachytil som, že hlasovanie by bolo teda zajtra o 11.00 hodine? Prosím, nech sa páči, ohláste to, až to zaznie.
P. Pavlis, poslanec: (2009-09-11):
Návrh zákona bol doručený poslancom v zákonom ustanovenej pätnásťdňovej lehote. Konštatujem, že uvedený návrh spĺňa z formálnoprávnej stránky všetky náležitosti. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a výbor pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 14. októbra 2009 a v gestorskom výbore do 16. októbra 2009. Pán predsedajúci, prosím, otvorte všeobecnú rozpravu.
P. Hrušovský, predseda NR SR: (2005-11-08):
Nech sa páči, pán poslanec Tkáč. V. Tkáč, poslanec: Ďakujem pekne. Pán predseda, dovolím si vás vyzvať aj spolu s predsedom výboru pre sociálne veci a bývanie a upozorniť na to, čoho sme boli svedkami. Presne toto sa stávalo v minulých rokoch na úrovni výboru. Vláda prijala návrh, ten prišiel do parlamentu, výbor ho prerokoval a minister organizoval smršť pozmeňujúcich návrhov prostredníctvom koaličných poslancov. Dneska sa to už dostalo na úroveň pléna. Ja to považujem za bizarnú situáciu a za pohŕdanie parlamentarizmom, pretože toto sú návrhy, ktoré mala vláda opätovne prerokovať, tu sa podstatným spôsobom mení vládny návrh. A ja sa pýtam, kto je predkladateľ, načo je potom vláda a načo je výbor pre sociálne veci a bývanie. Tá bizarnosť je ešte aj v tom, že presne o týchto veciach už dneska boli informovaní dopoludnia alebo pred niekoľkými hodinami novinári na tlačovej besede pani ministerky, kde sa to už avizovalo ako prejav jej novej sociálnej politiky. Ja to považujem za pohŕdanie parlamentarizmom, za obchádzanie vlády, za obchádzanie výboru, pretože takýto spôsob najmä ešte v závere rokovania schôdze po odložení, časovom presune týchto bodov ja považujem za nekultúrny a za politicky nevhodný. Myslím si, že v tomto prípade naozaj slušnosť a etika návrhu, lebo aj návrh môže mať etickú hodnotu, by boli, že by to prerokovala vláda a potom by to sem prišlo a boli by sme o tom vedeli, ale nie aby ešte pred niekoľkými hodinami o tom vedeli novinári ako o bombastickej sociálnej politike. Považujem tento spôsob za pohŕdanie parlamentom, za obchádzanie vlády, za obchádzanie výboru pre sociálne veci a bývanie, považujem takýto spôsob prostredníctvom poslaneckých návrhov ešte v takomto rýchlom tempe bez toho, aby sme to mali na stole, za neetický a v rozpore so sociálnou i politickou, i právnou kultúrou. (Potlesk.)
Kolíková, Mária, poslankyňa NR SR (2024-01-19):
Ďakujem veľmi pekne, pán predsedajúci. Som v prvom rade veľmi rada, že môžem reagovať faktickou poznámkou v čase, keď sa tu nachádza minister spravodlivosti, a už tu nie je minister zahraničných vecí ani minister životného prostredia, pretože považujem za hanebné, aby pri takomto prerokovaní tu bol niekto iný ako minister spravodlivosti. A neviem si to predstaviť v žiadnej inej krajine, ako na Slovensku, že takáto zásadná zmena trestnej politiky sa deje takýmto spôsobom a ešte pri rokovaní sú tu iní ministri, ako tí, ktorých sa to týka a ktorí by si mali vypočuť všetky tieto naše pripomienky. A využijem, samozrejme aj to, že budem teraz reagovať, keď je tu minister spravodlivosti, spôsobom, ktorý náleží, aby si to hlavne vypočul aj minister spravodlivosti. Som presvedčená, že tak ako my sa tu postupne dozvedáme a si tu vzájomne zdeľujeme veci, ktoré sú predmetom už samotného obsahu toho návrhu, pre ktorý má byť skrátené legislatívne konanie, a považujem za dôležité, že toto tu vzájomne zdeľujeme a že postupne zisťujeme míny, ktoré sú tu, ktoré by proste tu nemohli byť, keby tu bol riadny proces a verejnosť a aj voliči SMER-u, HLAS-u a SNS by videli, čo tam je. A myslím si dokonca, že ani minister spravodlivosti nevie, čo tam má. Myslím si osobne, že nevie, že tam má päťročný trest domáceho väzenia, ktorý je absolútne neštandardný v Európe, pretože trest domáceho väzenia v dĺžke päť rokov nemá absolútne žiadny zmysel. A aj v krajinách, na ktoré odkazuje, je v niekoľkých mesiacoch, ak rokov, tak sa to skôr viaže na jeden rok. Jednoducho toto je absolútne nezmysel a naviac tento trest domáceho väzenia je možné uložiť aj pre tie najhoršie trestné činy, kde je možnosť, aby sme vlastne ešte aj znižovali tú dolnú sadzbu. Takže keď je niekde o piatich rokov, môže byť fakticky trest do... (Prerušenie vystúpenia časomerom.)
M. Hort, podpredseda NR SR: (2009-02-17):
návrhu poslancov Národnej rady Slovenskej republiky Rudolfa Pučíka, Jána Richtera a Jána Kovarčíka na vydanie zákona, ktorým sa dopĺňa zákon č. 372/1990 Zb. o priestupkoch v znení neskorších predpisov . Návrh zákona ste dostali pred prvým čítaním ako tlač 850 a spoločná správa výborov je uverejnená ako tlač 850a. Teraz dávam slovo poslancovi Jánovi Richterovi, aby návrh zákona odôvodnil. Nech sa páči.
Valocký, Jozef, poslanec NR SR (2014-11-28):
Včera v rozprave vystúpili páni poslanci: Švejna, Mihál, Beblavý a pán poslanec Hlina. Pán predseda, môžeme pristúpiť k hlasovaniu. Pán poslanec Švejna podal procedurálny návrh vrátiť vládny návrh zákona na dopracovanie. Prosím, hlasujme.
Lehotský, Tomáš, poslanec NR SR (2022-06-16):
Ďakujem veľmi pekne. Pán Pellegrini, no nevyhoviem vašej prosbe. Ja si myslím, že naopak, málo sa hovorí o minulosti, vašimi slovami teda častokrát to, že sa dnes nemáme za čo najesť, je výsledkom minulých činov a takto to naozaj je aj v tejto situácii. Vy ste sa pýtali, že prečo v situácii, keď plynu, ropy bolo dosť a bolo za výhodné ceny, by sa niekto zamýšľal nad tým, že či s tým nie je potrebné niečo urobiť. No preto, lebo taký líder by nebol krátkozraký a v tom sa teda líši dobrý líder od krátkozrakého lídra. Preto existuje taký predmet na škole, volá sa dejepis, aby sme sa z našich minulých chýb dokázali poučiť. Klamete, keď hovoríte, že nikto nedokázal očakávať situáciu, ktorá nastala teraz. No dokázal. A keď sa pozriete na verejnú diskusiu v roku 2009, kedy bola prvá plynová kríza a ja odporúčam, však dajte svojim asistentom trošku pošrámať sa na Googli, ja som si vygúglil a hneď prvé tri články sú na tému, že Slovensko je v obrovskom ohrození, a to bol rok 2009, kedy prvýkrát prestal tiecť plyn na Slovensko. Potom prišiel rok 2014 a keď v roku 2009 vám nezvonil budík, tak vám malo v roku 2014 zvoniť tých budíkov aspoň dvadsať, ale, bohužiaľ, nezvonilo. A uzavriete túto absolútne neúspešnú kapitolu vašej činnosti, vašej v zmysle SMER-u, kedy ste Slovensko vystavili obrovskému riziku, tak uzavriete túto kapitolu tým, že spokojne skonštatujete, že veď vy ste takmer dokončili nejaké prepojenie. Tak to považujem za veľmi, ale veľmi... (Prerušenie vystúpenia časomerom.)
P. Paška, predseda NR SR: (2007-10-18):
(Hlasovanie.) 125 prítomných, 105 za, 2 proti, 13 sa zdržalo, 5 nehlasovali. Konštatujem, že sme návrh zákona pridelili výborom a určili sme lehoty na prerokovanie. Dámy a páni, odhlasovali sme všetky prerokované body programu 14. schôdze. Budeme pokračovať v prerušenej rozprave. Kým tak urobíme, vyhlasujem 5-minútovú prestávku. Budeme pokračovať o 17.19 hodine. (Prestávka.) (Po prestávke.)
I. Mikloš, podpredseda vlády a minister financií SR: (2003-10-24):
Súčasne sa podrobnejšie upravujú inštitúty colného záložného práva, zabezpečenie colného dlhu a upravuje sa ohlasovacia povinnosť pri vývoze alebo dovoze bankoviek a mincí. S cieľom zvýšiť úspešnosť vymáhania colných nedoplatkov a zabezpečiť pružnejšie nakladanie s pohľadávkami štátu, zvážiac všetky možnosti, ktoré súčasná prax ponúka, sa zavádza nový inštitút započítania pohľadávky a postúpenia pohľadávky. Konkretizuje sa tiež zoznam osobných údajov, ktorých poskytnutie je colný orgán oprávnený vyžadovať na účely spracovania i získavania okruhu dotknutých osôb. Ďakujem pekne za pozornosť.
Šeliga, Juraj, podpredseda NR SR (2020-09-23):
Ďakujem. Vyhlasujem rozpravu za skončenú. Nechcete už zaujať stanovisko? Pán spravodajca, takisto... Áno? Pardon. Nech sa páči.
Ďuriš Nicholsonová, Lucia, podpredsedníčka NR SR (2018-05-18):
Ďakujeme pekne za uvedenie predmetného návrhu zákona, pán poslanec Jurzyca. A teraz poprosím spravodajkyňu, ktorú určil navrhnutý gestorský výbor pre sociálne veci, pani poslankyňu Shahzad, aby predniesla spravodajskú informáciu k tomuto bodu.
Puci, Róbert, poslanec NR SR (2019-12-03):
Teraz budeme hlasovať o uznesení č. 2, ktorým Národná rada Slovenskej republiky berie na vedomie rozpočet verejnej správy na rok 2020 až 2022. V uznesení bude uvedené, že Národná rada Slovenskej republiky žiada vládu Slovenskej republiky dôsledne zabezpečovať úlohy vyplývajúce zo schváleného štátneho rozpočtu na rok 2020, táto požiadavka je obsiahnutá v časti IV zo spoločnej správy.
Grendel, Gábor, podpredseda NR SR (2022-02-11):
Dávam teraz možnosť prihlásiť sa do rozpravy ústne, nech sa páči. Piati poslanci, a to pán poslanec Beluský, Pročko, Šutaj Eštok, Tomáš a Mazurek. Končím možnosť prihlásiť sa ústne do rozpravy. Ako prvý vystúpi pán poslanec Martin Beluský, nech sa páči. Pripraví sa pán poslanec Jozef Pročko.
I. Šimko, minister vnútra SR: (2001-11-29):
Vážený pán poslanec, vládny návrh zákona upravuje osvedčovanie listín a podpisov na listinách okresnými úradmi a obcami. To znamená, že osvedčovanie listín a podpisov na listinách budú vykonávať všetky obce na území Slovenskej republiky. Táto kompetencia naďalej zostáva aj na okresných úradoch z dôvodu možnosti poskytnúť túto službu občanovi priamo na tom úrade, kde si vybavuje svoje záležitosti. Pokiaľ je v zákone povedané len obec, tak sa tým myslí, že každá obec.
Pčolinský, Peter, poslanec NR SR (2018-06-18):
Pán kolega Dostál, ja vás chcem vyviesť z omylu. Tento návrh je opozičný a tento návrh nepodporí ani jeden poslanec vládnej koalície.
J. Burian, poslanec: (2010-02-02):
Zákon v zmysle rokovacieho poriadku Národnej rady Slovenskej republiky č. 350/1996 Z. z. bol doručený poslancom Národnej rady v stanovenej lehote, čím boli splnené podmienky zákona o rokovacom poriadku, t. j. najmenej 15 dní pred konaním schôdze Národnej rady. Predseda Národnej rady posúdil uvedený návrh zákona a zaradil ho podľa legislatívnych pravidiel na rokovanie 48. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti § 67 a 68 zákona Národnej rady Slovenskej republiky o rokovacom poriadku. Ďakujem. Vážená pani predsedajúca, skončil som, poprosím, otvorte rozpravu.
Vážny, Ľubomír, poslanec NR SR (2022-02-08):
Ďakujem. Pán poslanec Stančík, vy nemáte ani šancu, čo hovoríte a čo činíte, keď kritizujete toto vystúpenie, ale dobre, odbočujem. Pán predseda Fico, veľmi dobre a zrozumiteľne si popísal náležitosti zmluvy DCA, to znamená takzvanej obrannej zmluvy, je to tiež náležité poslancom koalície, že ak nemajú argumenty a nevedia vystupovať, tak zmiznú zo sály. Odídu z pléna, čo sa teraz udialo, lebo to je podľa mňa nonsens, že tak dôležitá zmluva nie je predmetom nejakej rozumnej diskusie, ale ako chcete. Naviac nie je tu ani predkladateľ, toto sa tu ešte nedialo a žiadam Národnú radu, aby zjednala nápravu, aby sa dostavil predkladateľ, pretože je to v rozpore s rokovacím poriadkom Národnej rady a nielen v rozpore, ale aj s etickým rozmerom, že chcem si obhájiť to, čo predkladám. Ďalej, Slovenská republika je špecifická v tom, že nielen „nezarobí“, ale významne prerobí, keď to zoberiem len z finančnej stránky, na prítomnosti budúcich vojsk, pretože všetky ostatné krajiny majú dojednané doložky, za ktorých sa platí za to, že tie krajiny tam sú. Slovenská republika to platí sama, my sme teda veľký ozaj líder v tom, že sprístupníme zadarmo všetkým, ktorí sa tu chcú uchádzať o prítomnosť, najmä vojská USA, a na druhej strane nemáme na to, aby sme kompenzovali bežným občanom tie základné náležitosti, ktoré im narástli, finančné náležitosti najmä v súvislosti s energiami. Čiže aj tá komerčná stránka mi tu vadí, ale opakujem, mne vadí celkovo zmluva ako taká, s ktorou sa Sloven... (Prerušenie vystúpenia časomerom.)
Heger, Eduard, poslanec NR SR (2017-09-19):
Ďakujem, pán predsedajúci. V rozprave vystúpili štyria poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Dolinková, Zuzana, ministerka zdravotníctva SR (2023-11-21):
Dobrý deň. Ďakujem veľmi pekne. Vážený pán podpredseda, vážené panie poslankyne, vážení páni poslanci, vláda Slovenskej republiky predkladá vládny návrh na skrátené legislatívne konanie o návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti s cieľom zabezpečiť právo na ochranu zdravia ako ústavného práva vyplývajúceho z článku 40 Ústavy Slovenskej republiky. Navrhovaná právna úprava upravuje možnosť ministerstva zdravotníctva vydať rozhodnutia, ktorými sa má zabezpečiť dostupnosť a kontinuita poskytovania zdravotnej starostlivosti a ktorých vydanie pre absenciu predošlej praxe v súvislosti s kategorizáciou ústavnej zdravotnej starostlivosti a predošlej praxe s vydávaním zoznamu kategorizovaných nemocníc nebolo v zákonnej lehote realizované. Taktiež od 1. januára 2024 sa spúšťa zoznam čakajúcich poistencov pre účel zberu a vyhodnotenia dát. Právna úprava posúva dátum, odkedy si bude môcť poistenec nárokovať úhradu plánovanej starostlivosti u nezmluvného poskytovateľa alebo v zahraničí v prípade nesplnenia časovej lehoty na plánovaný výkon, a to z 1. januára 2024 na 1. januára 2025. Súbeh spustenia zoznamu čakajúcich poistencov spoločne s týmto nárokom poistenca, nárokom poistenca je v súčasnosti v praxi nevykonateľný. Vážený pán podpredseda, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu na skrátené legislatívne konanie. Ďakujem veľmi pekne.
Naď, Jaroslav, minister obrany SR (2022-03-15):
Ďakujem veľmi pekne, pán predsedajúci. Cieľom predloženého materiálu je aktualizácia vojenského zastúpenia, ktorá reflektuje potreby Slovenskej republiky v procese implementácie transformačných zmien NATO, platných záväzkov Slovenskej republiky voči partnerom NATO a EÚ a okrem toho reaguje na adaptáciu veliteľskej štruktúry NATO a implementáciu spoločnej bezpečnostnej politiky EÚ a bilaterálne rozhovory s partnermi. Je to technický dokument, ktorý sa predkladá každý jeden rok. Nenavyšuje sa mandátovo nejakým spôsobom počet našich vojakov v štruktúrach. Niekde zoberieme zo štruktúry jedného človeka dôstojníka, dáme ho do druhej štruktúry. To je všetko. Poprosím vás o schválenie tohto dokumentu. Ďakujem veľmi pekne.
Vážny, Ľubomír, poslanec NR SR (2021-06-29):
Ďakujem, v rozprave nevystúpil žiadny poslanec, a teda nebol podaný žiadny pozmeňujúci návrh. Pán predseda, dajte, prosím, hlasovať o tom, že Národná rada sa v zmysle § 73 ods. 3 písm. c) rozhodla prerokovať predložený návrh zákona v druhom čítaní.
P. Paška, predseda NR SR: (2008-02-12):
(Hlasovanie.) 140 prítomných, 90 za, 20 proti, 29 sa zdržalo, 1 nehlasoval. Konštatujem, že sme návrh zákona pridelili výborom a určili gestorský výbor a lehoty na prerokovanie návrhu zákona. Pán predseda výboru pre zdravotníctvo pán poslanec Novotný uvedie hlasovanie v prvom čítaní o návrhu poslankyne Národnej rady Slovenskej republiky Márie Sabolovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 536). Nech sa páči.
Muňko, Dušan, poslanec NR SR (2014-12-12):
Pán poslanec, od vás je už často, že všetko kritizujete. Prekvapuje ma len, že ste nekritizovali, keď ste boli ministrom spravodlivosti, ministrom vnútra, nekritizovali ste Veriteľa, nekritizovali ste privatizáciu SPP, nekritizovali ste privatizáciu energetiky, všetky zmluvy, ktoré išli, Paracyklus, a môžem vám ich vymenovať, všade ste boli šéfom Legislatívnej rady vlády. Mali ste dať tie pripomienky, ktoré ste nedali. Kritizujete tu teraz, pokiaľ sa týka soli, alebo môžte kritizovať obilie. To isté, sú to možno firmy, ktoré majú dvoch alebo troch mužov a vyvážajú tisícky ton, či to je kukurice, pšenice alebo čokoľvek iného. Ale nechcem hovoriť o schránkových firmách, pretože to treba si zistiť, odkedy tie schránkové firmy na Cypre sú, pretože máte obchodný register. Za vlády, kde ste boli, bolo všetko dobré. Kritizovali ste, tak ako kritizujete dneska, ste mohli kritizovať to, čo tu už bolo povedané, daňové riaditeľstvo, sitká a môžem vymenovať kauzy, ktoré tu boli. Ani raz ste nepovedali nič, lebo ste boli členom tej vlády. Dneska, samozrejmá vec, keď vaša strana nemá žiadne percentá a máte obavy, že už v parlamente sedieť nebudete, tak dneska kritizujete všetko.
Paška, Pavol, predseda NR SR (2014-05-15):
Ďakujem pekne, pani poslankyňa. Dámy a páni, boli sme oboznámení s výsledkami tajného hlasovania v obidvoch voľbách s kladným výsledkom, teda Národná rada v tajnom hlasovaní zvolila Dušana Kováčika do funkcie špeciálneho prokurátora v Úrade špeciálnej prokuratúry Generálnej prokuratúry. Národná rada v tajnom hlasovaní zvolila Juraja Sopoligu za kandidáta na sudcu Ústavného súdu. Budeme teraz pokračovať v rokovaní... (Reakcia z pléna.) Pán poslanec Jánoš, nech sa páči.
Bugár, Béla, podpredseda NR SR (2019-05-09):
Vážené panie poslankyne, páni poslanci, prosím, aby sme počúvali pána spravodajcu.
Takáč, Richard, poslanec NR SR (2023-05-05):
Ďakujem veľmi pekne za slovo, pán predsedajúci. Marián, kvitujem v prvom rade to, že si vystúpil a úplne s iným názorom, ale však to je jednoznačný postoj strany SaS, ktorý proste sa na tento problém pozerá úplne inak, hlavne z pohľadu toho, že však všetko vyrieši trh, štát nemá nič riešiť. My sme zástanca, zástancovia silného štátu, ktorý má, keď sú takéto krízy a takéto situácie, do toho zasiahnuť. V prvom rade máme na to aj zákony. Sám si pomenoval o tom, že existuje ten problém s tými vysokými cenami, ale vy nemôžte teraz v SaS si takto ako očistiť ruky (rečník si pošúchal ruky), prezliecť sa, dať si nové bilbordy a tváriť sa, ako keby ste neboli súčasťou vlády. My sme prvýkrát v strane SMER – slovenská sociálna demokracia v septembri 2021 tuto v tomto pléne predkladali mimoriadnu schôdzu, kde sme hovorili o tom, že idú sa rapídne zvyšovať ceny, takto to rástlo potom. Vy ste boli súčasťou tejto vlády a nič, zrazu akože. Teraz pomenujeme, áno, je tu problém, a situácia sa nerieši. My suplujeme úlohu štátu tým, že snažíme sa nejakým spôsobom predkladať zákony, ktoré reálne majú pomôcť. Tu v prvom rade treba povedať, že tieto návrhy, ktoré vznikli, nevznikli tak, že niekto sa tu z večera do rána zobudil. Vzniklo to hlavne na základe odbornej diskusie všetkých zainteresovaných, to znamená, že to je realita. Hovoríš, hovoril si o tom, že štát by, nevytvára, že by mal vytvárať podmienky a konkurencieschopnosť a tak ďalej. Áno, ale tu musí zasiahnuť hlavne štát do toho, keď proste vidí, aká je, aká je, aké je nastavenie tejto situácie. A samozrejme, nevidím v tom vôbec problém, že by sa definujú určité úlohy pre štatistický úrad, vládu, ministerstvo financií a pôdohospodárstva, ony to musia riešiť. A práveže hovoríme o štátnej obchodnej inšpekcii. Na tom okrúhlom stole, ktorý sme mali, samotná štátna obchodná inšpekcia hovorila napríklad o tom, že to je potom v tom druhom zákone, že vypadli tu veci na základe kilečka, ktoré nezmyselne z toho vypadli, a nielen štá... (Prerušenie vystúpenia časomerom.)